नामवर सिंह ने कहा कि लघु पत्रिकाओं का अधिकाधिक प्रसार साहित्य को व्यापक बनाता है। उन्होंने इस अंक में युवा आलोचकों द्वारा किये गए मूल्यांकन को भी सराहनीय बताया। उपन्यासकार काशीनाथ सिंह ने कहा कि मेरे लिए यह सचमुच भावुक क्षण है जब इतनी बड़ी संख्या में युवा और वरिष्ठ आलोचकों ने मेरे एक उपन्यास को चर्चा के योग्य समझा। विदित हो कि चौपाल का प्रवेशांक काशीनाथ सिंह के सम्मानित उपन्यास 'रेहन पर रग्घू' पर केंद्रित किया गया है। आयोजन में जलेस के राष्ट्रीय महासचिव मुरली मनोहर प्रसाद सिंह, आलोचक खगेन्द्र ठाकुर, कवि पंकज सिंह, कवि सदाशिव श्रोत्रिय, बनास जन के सम्पादक पल्लव सहित अनेक लेखक-पाठक उपस्थित थे।